b'\n_START_ARTICLE_\nBocal\n_START_PARAGRAPH_\nEl bocal \xc3\xa9s una part de la fulla o ferrussa en les espases i ganivets. Tamb\xc3\xa9 \xc3\xa9s una part o pe\xc3\xa7a que forma la beina d\'aquestes armes. El bocal d\'una espasa embeinada coincideix en posici\xc3\xb3 amb el bocal de la beina.\n_START_SECTION_\nDescripci\xc3\xb3\n_START_PARAGRAPH_\nEl bocal \xc3\xa9s la part de l\'espasa on s\'uneix amb el mant\xc3\xad, just abans de la creuera. Es tracta d\'una zona que no t\xc3\xa9 tall i que sovint \xc3\xa9s plana, sense seguir els xamfrans de la fulla.\n_START_SECTION_\nHist\xc3\xb2ria\n_START_PARAGRAPH_\nAlgunes espases de l\'Edat del bronze tenien bocal. Aquesta regi\xc3\xb3 sense tall (en certs casos) permetia que l\'usuari desplac\xc3\xa9s la posici\xc3\xb3 per on agafava l\'espasa, adaptant-la a les seves prefer\xc3\xa8ncies i millorant l\'equilibri en les brandades. Moltes espases posteriors tamb\xc3\xa9 mostraven bocal. El terme "recazo" en castell\xc3\xa0 es documenta ja en 1360.\n_START_SECTION_\nEl bocal en els ganivets\n_START_PARAGRAPH_\nEls ganivets sense bocal, amb tall que arriba fins al puny s\xc3\xb3n dif\xc3\xadcils d\'esmolar. El bocal permet separar del puny el final del tall i facilita l\'esmolat.\n_START_SECTION_\nBeines\n_START_PARAGRAPH_\nEn les beines de cuir flexible un bocal r\xc3\xadgid de metall facilitava les operacions d\'embeinar i desembeinar.'